(1869) Cranc wermoes / case een luttelkijn / Cranc bier hebben si en ̄ haer wijn Die sal sijn vander crancster foren .Den abt en dunckes niet mere verloren Dan dat tconvent mach verteren ; Maer selve hebben si haer kelneren Wel bewaert met goeden wine / Den besten die comt vanden Rine : Dies drincken si vol haer butseel .Aldus doen si cranc ghedeel Haren convent / des sijt gewes / Dies tgoet altemale es .